Diari Oficial de la Generalitat Valenciana


Sumari del DOGV 7017, del 06-05-2013 (2013/4181)

Sentència 293/2012, dictada en el recurs contenciós administratiu del procediment ordinari número 5/000716/2010, per la qual s'estima parcialment el recurs de la Universitat Jaume I de Castelló contra el Decret 116/2010, de 27 d'agost, del Consell pel qual s'aproven els estatuts d'esta universitat.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7017

Data del DOGV
:   06-05-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/4181


Data del document
:   25-04-2013

Organisme emissor
:   Tribunal Superior de Justícia de la Comunitat Valenciana

Tipus de document
:   Sentència

Anàlisi jurídica

 Descriptors 

:   * Universitat Jaume I
    * universitat
    * legislació
    * reglament intern

Sentència 293/2012, dictada en el recurs contenciós administratiu del procediment ordinari número 5/000716/2010, per la qual s'estima parcialment el recurs de la Universitat Jaume I de Castelló contra el Decret 116/2010, de 27 d'agost, del Consell pel qual s'aproven els estatuts d'esta universitat. [2013/4181]  
Procediment ordinari número: 5 /000716/2010  
NIG: 46851-77-4-2948-6614401  
El secretari de la Sala Contenciosa Administrativa del Tribunal Superior de la Comunitat Autònoma Valenciana, Secció 5, fa saber que en esta sala ha recaigut la sentència en el recurs contenciós administratiu número 5/000716/2010, l'encapçalament i la dispositiva de la qual, literalment, són com seguix:  
«València, 10 de maig de 2012  
La Secció Quinta de la Sala Contenciosa Administrativa del Tribunal Superior de Justícia de la Comunitat Valenciana, composta per José Bellmont Mora, president, i Rosario Vidal Más i Fernando Nieto Martín, magistrats, ha pronunciat la Sentència número 293/12:  
  
En el recurs contenciós administratiu número 716/2010, interposat per la Universitat Jaume I, representada per la procuradora Elena Gil Bayo, i defesa pel lletrat Martínez Morales.   
L'Administració demandada és la Generalitat Valenciana, representada i defesa per l'advocada d'este ens públic.   
L'objecte del recurs el constituïx el Decret 116/2010, de 27 d'agost, del Consell de la Generalitat, publicat en el DOGV del 31 d'agost, pel qual aprova els Estatuts de la Universitat Jaume I.   
I, en concret, es discutix la conformitat a l'ordenament legal de l'exclusió, en la norma, de tres mencions que arreplegava la proposta que va formular el 6 de juliol de 2010 el Claustre de la corporació pública demandant.  
Estes tres mencions se situen en el preàmbul, en apartat i) de l'article 5 i en la disposició addicional tretze:  
«comarques del nord del País Valencià, segons la concepció que accepta el preàmbul de l'Estatut d'Autonomia de la Comunitat Valenciana»,  
«acadèmicament llengua catalana», i  
«àmbit lingüístic català».  
La quantia es va fixar en indeterminada.  
El procediment ha seguit els tràmits de l'ordinari.   
N'ha sigut magistrat ponent Fernando Nieto Martín, el qual expressa el parer de la sala.  
[...]  
Dictem  
1. Estimar, de forma parcial, el recurs contenciós administratiu que la Universitat Jaume I ha presentat contra el Decret 116/2010, de 27 d'agost (DOCV 31 d'agost), del Consell de la Generalitat, pel qual aprova els Estatuts d'esta Universitat.  
I, en concret, es discutix la conformitat a l'ordenament legal de l'exclusió, en la norma, de tres mencions que arreplegava la proposta que va formular el 6 de juliol de 2010 el Claustre de la corporació pública recurrent.  
Estes tres mencions se situen en el preàmbul, en apartat i) de l'article 5 i en la disposició addicional tretzena:  
«comarques del nord del País Valencià, segons la concepció que accepta el preàmbul de l'Estatut d'Autonomia de la Comunitat Valenciana».  
«acadèmicament llengua catalana».  
«àmbit lingüístic català».  
2. Establir la falta de conformitat a dret d'esta disposició general pel que fa a dos dels enunciats normatius.  
3. Anul·lar l'article 5.i) -perquè s'ha aplanat l'ens públic de què procedix la norma que s'impugna- i la disposició addicional tretze del Decret 116/2010, de 27 d'agost, del Consell, pel qual aprova els Estatuts de la Universitat Jaume I.  
4. Establir que la Generalitat Valenciana disposa de tres mesos per a rectificar els enunciats normatius assenyalats en el punt anterior de la sentència del tribunal (amb publicació, en eixe espai, de la rectificació en el DOCV).  
5. Establir que la rectificació consistix en el següent:  
a. Article 5, apartat i): incloure-hi l'expressió «acadèmicament llengua catalana», en el lloc on apareixia en la proposta del Claustre de la universitat demandant.  
b. Disposició addicional tretze: incloure-hi l'expressió «àmbit lingüístic català», en el lloc on apareixia en la proposta del Claustre de la Universitat Jaume I.  
6. No efectuar cap imposició expressa de les costes processals produïdes en el procés a cap dels litigants.  
Esta és la nostra sentència, de la qual quedarà testimoniança en les actuacions per a la notificació, que pronunciem, manem i firmem.»  
I, per a fer-lo complir s'expedix este edicte, que es publica en el Diari Oficial de la Comunitat Valenciana.  
  
València, 25 d'abril de 2013.- El secretari judicial: Juan García Mollá.